প্রধানমন্ত্রী শেখ হাসিনা বলেছেন, আধুনিক বিজ্ঞান ও প্রযুক্তি গত শিক্ষায় শিক্ষিত হয়ে ক্ষুধা ও দারিদ্র মুক্ত দেশ গড়তে কাজ করছে বর্তমান সরকার। ২০০৮ সালের নির্বাচনে বিজয়ী হওয়ার পর থেকে দেশকে ডিজিটালাইজড করতে বিভিন্ন পদক্ষেপ গ্রহন করেছে। ইতোমধ্যে দেশীয় প্রযুক্তির স্বল্পমূল্যে স্কুল পর্যায়ে ল্যাপটপ কম্পিউটার প্রদান করা হয়েছে। দেশে অবাধ তথ্যপ্রযুক্তি ব্যবহারের জন্য বর্তমান সরকার মোবাইল এবং কম্পিউটারের ব্যবহার উৎসাহিত করতে দাম কমিয়েছে। আজ বৃহস্পতিবার রাজশাহী বিশ্ববিদ্যালয়ে ২.১৫ টার সময় বঙ্গমাতা শেখ ফজিলাতুন্নেসা মুজিব হল নামে ছাত্রীদের আবাসিক হল উদ্বোধন শেষে তিনি এ কথা বলেন।